Raitis Ivanāns

Raitis Ivanāns (dzimis  Salaspilī, Latvijas PSR, PSRS) ir bijušais latviešu hokejists, centra uzbrucējs, Latvijas hokeja izlases dalībnieks.

 Karjera 
Karjeru viņš sāka kā aizsargs, bet spēlējot Ziemeļamerikā pārkvalificējās par uzbrucēju. Uz Ziemeļameriku viņš devās 1996. gadā kopā ar Aleksandru Andrejevu, Rihardu Augstkalnu, Valēriju Fiļimonovu, Arvīdu Reķi un Rodrigo Laviņu. Ziemeļamerikā Ivanāns sākotnēji spēlēja zemākajās līgās un kļuva par tā saucamo hokeja policistu. Viņš 2004. gadā Milvokī "Admirals" sastāvā kļuva par pirmo Latvijas hokejistu, kurš izcīnīja otras spēcīgākās Ziemeļamerikas hokeja līgas AHL čempiona titulu — Kaldera kausu.

Lai gan nekad nav draftēts NHL draftā,  ar Latvijas hokejistu uz diviem gadiem līgumu noslēdza NHL klubs Monreālas "Canadiens". Leģendārais NHL klubs vēlējās papildināt savas rindas ar vienu no lielākajiem spēlētājiem - 1,92 metru garo un 119 kg smago latviešu uzbrucēju. Pirmajā NHL līguma sezonā sakarā ar NHL lokautu hokejists spēlēja farmklubā, tomēr jau nākamsezon 2005. gada 8. oktobrī Ivanāns debitēja NHL. Tiesa jau pirmajā NHL kautiņā pret garāko NHL hokejistu Zdeno Hāru Ivanāns guva vaiga kaula lūzumu un Monreālas "Canadiens" rindās aizvadīja tikai četras spēles, sezonu aizvadot farmklubā AHL.

 ar Latvijas hokejistu līgumu uz vienu gadu noslēdza cits NHL klubs Losandželosas "Kings". Šajā komandā Ivanāns spēja nostiprināties un aizvadīja pirmo pilno sezonu NHL.  viņš kļuva par astoto Latvijas hokejistu, kas guvis vārtus NHL (spēlē pret Dalasas "Stars").  viņš līgumu ar Losandželosas "Kings" pagarināja uz vēl vienu gadu, bet 2008. gada janvārī to pagarināja vēl par diviem gadiem.  2010. gada 1. jūlijā parakstīja līgumu ar citu NHL klubu: Kalgari "Flames". Kluba sastāvā spēlēja līdz 2011.—2012. gada sezonas beigām, pēc tam pārgāja uz KHL klubu Rīgas "Dinamo", noslēdzot ar to divu gadu līgumu. Tiesa, 2013. gada jūnijā klubs līgumu ar Ivanānu lauza.

2014. gada septembrī Ivanāns paziņoja par karjeras beigām.

Ivanāns 1999. gadā spēlējis Latvijas junioru izlases sastāvā Pasaules U-20 čempionāta "B" grupā, Latvijas pieaugušo izlases rindās Raitis debitēja 2008. gadā, piedaloties Pasaules čempionāta Kanādā.

 Karjeras statistika 
     Regulārā sezona   Izslēgšanas spēles Sezona  Klubs  Līga                     1996-97 Rīgas "Juniors" AEHL 3 0 0 0 2 — — — — — 1996-97 Rīgas "Juniors" LAT 5 0 0 0 4 — — — — — 1997-98 HK Rīga AEHL 4 0 0 0 4 — — — — — 1997—98 Flintas "Generals" UHL 18 0 1 1 20 — — — — — 1998—99 Mekonas "Whoopee" CHL 16 1 1 2 20 — — — — — 1998—99 Tulsas "Oilers" CHL 32 2 7 9 39 — — — — — 1999—00 Pensakolas "Ice Pilots" ECHL 59 3 7 10 146 2 0 0 0 0 2000—01 Ņūhavenas "Knights" UHL 66 4 10 14 270 8 1 0 1 4 2000—01 Heršijas "Bears" AHL 2 0 0 0 0 — — — — — 2001—02 Toledo "Storm" ECHL 16 2 2 4 59 — — — — — 2001—02 Betonroudžas "Kingfish" ECHL 40 4 5 9 180 — — — — — 2002—03 Rokfordas "IceHogs" UHL 50 4 2 6 208 — — — — — 2002—03 Milvoki "Admirals" AHL 17 0 0 0 38 1 0 0 0 15 2003—04 Milvoki "Admirals" AHL 54 1 7 8 166 7 0 1 1 17 2004—05 Hamiltonas "Bulldogs" AHL 75 2 5 7 259 2 0 1 1 0 2005—06 Hamiltonas "Bulldogs" AHL 43 2 0 2 120 — — — — — 2005—06 Monreālas "Canadiens" NHL 4 0 0 0 9 — — — — — 2006—07 Losandželosas "Kings" NHL 66 4 4 8 140 — — — — — 2007—08 Losandželosas "Kings" NHL 73 6 2 8 134 — — — — — 2008—09 Losandželosas "Kings" NHL 76 2 0 2 145 — — — — — 2009—10 Losandželosas "Kings" NHL 61 0 0 0 136 1 0 0 0 0 2010—11 Kalgari "Flames" NHL 1 0 0 0 5 — — — — — 2011—12 Kalgari "Flames" NHL 1 0 0 0 0 — — — — — 2011—12 Ebotsfordas "Heat" AHL 27 2 3 5 37 — — — — — 2012—13 Rīgas "Dinamo" KHL 39 0 1 1 84 — — — — — Kopā NHL 282 12 6 18 569 1 0 0 0 0

 Atsauces 

 Ārējās saites 

 Yahoo! Sports profils 

Kategorija:1979. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:Rīgas "Juniors" spēlētāji
Kategorija:Monreālas "Canadiens" spēlētāji
Kategorija:Losandželosas "Kings" spēlētāji
Kategorija:Kalgari "Flames" spēlētāji
Kategorija:Rīgas "Dinamo" spēlētāji
Kategorija:Latvijas čempioni hokejā